Kristina Elin Thomsen
Kristina Elin Thomsen (fødd 1998, úr Hvalba) er føroyskur svimjari, sum svimur fyri Susvim. Enn er hon ov ung at svimja fyri Føroyar, (hetta er skrivað í mai 2012). Í 2012 gjørdist hon føroyameistari (fyri vaksin) í 50 metrar firvald, í 200 metrum firvald og í 100 metrum firvald.

Lívsleið innan svimjing

FM 2013 í svimjing 
Kristina Elin luttók á FM í svimjing 2013, har hon vann fleiri heiðursmerki og setti føroyskt juniormet í  200 firvald við tíðini 2:25.26 minuttir.
 Gull í 100 m firvald við tíðini 1:03.63
 Gull í 4 x 50 m frí við tíðini 1:47.15, sum var nýtt føroyskt met. Hinar 3 vóru: Guðrun Mortensen, Shaila millum Garðarnar og Tanja Skaalum
 Silvur í 200 m firvald við tíðini 2:25.26, sum var føroyskt juniormet, vinnarinPoula Ø. Mohr setti nýtt føroyskt seniormet við tíðini 2:23.25 og tók harvið metið sum Elin Kristina setti í 2012.
 Silvur í 100 m rygg við tíðini 1:03.88, kravtíðin til EJM fyri gentur føddar í 98 er 1.05.34.
 Silvur í 4 x 100 m frí við tíðini 3:57.26, tíðin var undir føroyska metið, men Ægir kvinnurnar/genturnar svumu uppaftur skjótari og settu nýtt føroyskt met.
 Silvur í 4 x 100 m blandað við tíðini 4:26.34, tíðin var undir føroyska metið, men Ægir kvinnurnar/genturnar svumu uppaftur skjótari og settu nýtt føroyskt met.

2012 - Setti føroysk senior met sum 13-ára gomul 
Kristina Elin Thomsen hevur sett fýra føroysk senior met (sum sjálvandi eisini eru junior met) innan firvaldasvimjing. Á Ægirstevnuni í Klaksvík í februar 2012 setti hon met í 100 og 200 metrum firvald, og á Føroyameistarastevnuni í Havn í mai 2012 setti hon eisini met í 50 metrar firvald.
50 metar firvald á stuttbana við tíðini 27.67, metið setti hon 11. mai 2012
100 metar firvald á stuttbana við tíðini  1:03.44, metið setti hon 12. februar 2012 
200 metar firvald á stuttbana við tíðini 2:25.36, metið setti hon 11. februar 2012
4x50 metrar frí við tíðini 1:47.37, metið setti hon saman við Guðrun Mortensen, Helena S. Sævarsdóttir og Shaila millum Garðarnar á Føroyameistarastevnuni í Havn 13. mai 2012

Ársins svimjari og ársins stjørnuskot 2012 
Eftir føroyameistarastevnuna 2012 í Havn varð Kristina Elin Thomsen kosin Ársins Stjørnuskot og Ársins Svimjari.
2012 - Ársins Svimjari
2012 - Ársins Stjørnuskot

Keldur

Slóðir úteftir 
 Susvim.mono.net, Suðuroyar Svimjifelag (SUSVIM)
 Svimjing.com
 SSF.fo, Svimjisamband Føroya

Føroyskir svimjarar
Hvalbingar
Føðingar í 1998